స్కంద

స్కంద 2023లో విడుదలైన తెలుగు సినిమా. జీ స్టూడియోస్, పవన్ కుమార్ సమర్పణలో శ్రీనివాస సిల్వర్‌ స్క్రీన్‌ బ్యానర్‌పై శ్రీనివాస చిట్టూరి నిర్మించగా బోయపాటి శ్రీను దర్శకత్వం వహించాడు.  రామ్‌,  శ్రీలీల, ప్రిన్స్ సిసిల్ ప్రధాన పాత్రల్లో నటించిన ఈ సినిమా సినిమా ట్రైల‌ర్‌ను ఆగష్టు 26న నటుడు నందమూరి బాలకృష్ణ విడుదల చేయగా, సెప్టెంబర్‌ 28న తెలుగుతో పాటు హిందీ, కన్నడ, మలయాళ, తమిళ భాషల్లో ఈ సినిమా విడుదలైంది.

షూటింగ్
శ్రీనివాసా సిల్వర్‌ స్క్రీన్‌ బ్యానర్‌పై నిర్మించిన ఈ సినిమా నిర్మాణ అధికార ప్రకటన 18 ఫిబ్రవరి 2022న చేసి, రెగ్యులర్ షూటింగ్ 6 అక్టోబర్ 2022న ప్రారంభమైంది. ఈ సినిమా టైటిల్ గ్లింప్స్ ని జులై 3న ఉదయం 11:25 గంటలకు అధికారికంగా ప్రకటించారు.

నటీనటులు

 రామ్‌   
  శ్రీలీల
 సాయి మంజ్రేకర్
 శ్రీకాంత్
 ప్రిన్స్ సిసిల్
 దగ్గుబాటి రాజా
 గౌతమి 
 ఇంద్రజ 
 సుబ్బరాజు
 మురళీ శర్మ
 రవిప్రకాష్
 శ్రావణ్
 పృథ్వీ రాజ్
 రజిత 
 రచ్చ రవి
 ఊర్వశి రౌతేలా

కథ
ప్రముఖ పారిశ్రామికవేత్త క్రౌన్‌ గ్రూప్‌ కంపెనీస్‌ అధినేత రామకృష్ణంరాజు (శ్రీకాంత్‌) దారుణమైన నేరాలు చేశాడనే అభియోగంతో కోర్టు ఉరిశిక్షవిదిస్తుంది. తెలంగాణ సీఏం కుమార్తె (శ‌ర‌త్ లోహిత‌స్య‌)తో పాటు ఏపీ సీఏం (అజ‌య్ పుర్క‌ర్‌) కుమార్తెల‌ను రుద్ర‌కంటి భాస్క‌ర్ (రామ్ పోతినేని) కిడ్నాప్ చేస్తాడు. ఇద్దరు ముఖ్యమంత్రుల కూతుళ్లనీ కిడ్నాప్‌ చేసి రుద్రరాజపురం తీసుకెళ్లిన రుద్ర‌కంటి భాస్క‌ర్ (రామ్ పోతినేని) ఎవరు? ఈ కిడ్నాప్‌లకీ రుద్ర‌కంటి భాస్క‌ర్ కుటుంబానికి ఎలాంటి సంబంధం ఉంది. ఆ తరువాత ఏమి జరిగింది అనేదే మిగతా సినిమా కథ.

సాంకేతిక నిపుణులు
బ్యానర్: శ్రీనివాసా సిల్వర్‌ స్క్రీన్‌  
నిర్మాత: శ్రీనివాస చిట్టూరి
కథ, స్క్రీన్‌ప్లే, దర్శకత్వం:   బోయపాటి శ్రీను
సంగీతం: తమన్
సినిమాటోగ్రఫీ: సంతోష్ డేటాకే  
ఎడిటర్: తమ్మిరాజు
ఫైట్స్ : స్టాన్ శివ 
కోరియోగ్రఫీ: ప్రేమ్ రక్షిత్ మాస్టర్

పాటలు

మూలాలు

బయటి లింకులు
 

2023 తెలుగు సినిమాలు